ધાનેરા તાલુકાના માલોત્રા ગામે દલિતની જમીન અને બાજુમાં પટેલના વાડા બાબતે બબાલ થવા પામી હતી અને તે મામલો પોલિસ મથકે પહાંચ્યો હતો. તેમજ માલોત્રા ગામના દલિત મસરાભાઇ ને ન્યાય અપાવવા માટે દલિતો પણ સોમવારે પ્રાંત કચેરી ખાતે એકત્ર થયા હતા અને પ્રાંત અધિકારીને જણાવેલ કે પ્રાંત અધિકારી આવીને જમીન નો કબ્જો અપાવે નહીતો જાતે કબ્જો કરી લેવા માટે હલ્લો કર્યો હતો. જેથી પ્રાંત અધિકારીએ દલિત સમાજના આગેવાનોને બોલાવી સમજણ આપી હતી અને જે જે જમીન છે તેની માપણી કરીને જેટલી મસરાભાઇની જમીન છે તે જમીન અપાવવા માટે વાયદો આપ્યો હતો. અને ૨૯ તારીખ સુધીમાં આ જમીનની માપણી કરાવીને મસરાભાઇની જેટલી જમીન છે તે આપવા માટે નક્કી કરવામાં આવ્યુ હતુ.